《送吴次公游蓬莱兼呈沈留侯》
清代·徐旭龄

为厌风尘作客难，且依仙吏策轻鞍。燕台碧树云初转，秦望神芝露未乾。

岂有侯门怜骏骨，好从海客问金丹。酒徒去住忽无定，离思中宵月里看。

作者简介：（?—1687）清浙江钱塘人，字元文，号敬庵。顺治十二年进士，除刑部主事，迁礼部郎中。康熙间任湖广道御史，巡视两淮盐政，疏陈积弊，请严禁斤重不得逾额。累官漕运总督。卒谥清献。